15. Ankestyrelsens statistik over ankeafgørelser 2022 efter høring (Åben)
Tidl. politisk behandling
Forventet sagsgang
Høring, BS-U, SS-U, AU, ØK, BY 
Lovgrundlag
Retssikkerhedsloven
SAGENS INDHOLD
Byrådet præsenteres i denne sag for Ankestyrelsens statistik over ankeafgørelser 
(klagesager) for 2022. I forlængelse heraf skal Byrådet tage stilling til de initiativer, 
der foreslås iværksat i medfør af statistikkerne. Sagen har været i høring hos 
Handicaprådet og Ældrerådet forud for den politiske behandling. 
Ankestyrelsen udsender hvert år statistik over samtlige klagesager, som Ankestyrelsen har behandlet i det 
forudgående år. Statistikken omfatter de kommunale afgørelser, som borgerne har klaget over, og som 
derefter har været til behandling i Ankestyrelsen. 
Som opfølgning på Ankestyrelsens statistik 2022 har Børn og Kultur, Social og Sundhed samt Job og 
Økonomi udarbejdet notater, der beskriver statistikkerne på deres respektive områder. Formålet er at give 
udvalgene og Byrådet det bedst mulige grundlag for at følge udviklingen på områderne og tage stilling til 
iværksættelse af initiativer med henblik på at forbedre kvaliteten af sagsbehandlingen.
VURDERING
Ankestyrelsen har i 2022 truffet beslutning i 161 klagesager inden for børne- og familieområdet, 
socialområdet og arbejdsmarkedsområdet i [adresse]. Klagesagerne er fordelt på Børn og Kultur 
(58), Social og Sundhed (28) og Job og Økonomi (75). 
I de behandlede sager kan Ankestyrelsen vælge at stadfæste eller ændre/ophæve kommunens afgørelse. 
Herudover er det muligt for Ankestyrelsen at hjemvise sager til fornyet behandling i [adresse]. 
Ankestyrelsens begreber i forhold til klagesager er udspecificeret i vedlagte notat. 
Nedenfor ses antal afgørelser i 2022 fordelt efter sagsudfald i [adresse]. 
Sagsudfald
Antal
Procent
Stadfæstelse
103
63 %
Afvisning/Henvisning
7
4 %
Hjemvisning
33
21 %
Ændring/ophævelse
18
11 %
I alt 
161
100 %
Udviklingen i klagesager og udfaldet af disse over de seneste tre år, kan findes i de vedhæftede notater.
Det bemærkes, at det kun er en meget lille del af kommunens samlede afgørelser, som påklages til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunens 
sagsbehandling. 
Nedenfor er en sammenfatning for hvert område.
[adresse]: EMN-2022-00484
Dok-ID: 3504645
Sagsbehandler: sram
Byråd
30. maj 2023  19:00
Børn og Kultur
Ankestyrelsen har i 2022 behandlet 58 klagesager inden for børne- og familieområdet. Heraf er to sager 
afvist, og der er således truffet afgørelse i 56 klagesager. Det handler både om familiesager og sager 
vedrørende børn med betydelige funktionsnedsættelser (børnehandicapområdet). 
Ankestyrelsen stadfæstede 61% af afgørelserne.
I 2022 hjemviste Ankestyrelsen 17 klagesager og ændrede fem klagesager, svarende til en 
omgørelsesprocent på 39. Til sammenligning hjemviste Ankestyrelsen i 2021 11 klagesager og ændrede 
10 klagesager svarende til en omgørelsesprocent på 26.
Børn og Kultur gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten. 
Størstedelen af de hjemviste eller ændrede afgørelser vedrører sager om merudgiftsydelse samt 
kompensation for tabt arbejdsfortjeneste. Her vurderer Ankestyrelsen, at sagerne ikke er blevet oplyst og 
undersøgt i tilstrækkelig grad, eller at afgørelserne ikke er tilstrækkeligt begrundet. 
Da serviceloven er bredt formuleret, bruger Børn og Kultur i enkelte sager Ankestyrelsen som rettesnor. 
Det gøres i de tilfælde, hvor lovgivningen er uklar, og hvor der ikke allerede foreligger en principmeddelelse, 
som kan anvendes som retskilde i tilsvarende sager.
Børn og Kultur arbejder kontinuerligt med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation. Det større krav til oplysningsgrundlaget i sagerne er en voksende opgave, som 
sagsbehandlerne skal afsætte ekstra tid til samtidigt med et øget sagstal pr. sagsbehandler. 
Social og Sundhed
Ankestyrelsen har behandlet 28 klagesager på social- og sundhedsområdet, hvoraf to sager er afvist. 
Dermed er der truffet afgørelse i 26 sager. 
Ankestyrelsen har stadfæstet 69% af afgørelserne. 
I 2022 hjemviste Ankestyrelsen otte klagesager til fornyet behandling, men omgjorde ingen af 
klagesagerne, hvilket giver en omgørelsesprocent på 31. Til sammenligning hjemviste Ankestyrelsen i 2021 
seks klagesager og ændrede én klagesag svarende til en omgørelsesprocent på 33.
Social og Sundhed gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten.
Tre af de hjemviste sager omhandler støtte til køb af bil til personer med en funktionsnedsættelse, to af de 
hjemviste sager omhandler kompensation for merudgifter som følge af en funktionsnedsættelse, mens de 
tre sidste hjemvisninger omhandler henholdsvis BPA (Brugerstyret personlig assistance), egenbetaling i 
forbindelse med midlertidigt botilbud og støtte til hjælpemidler.
Social og Sundhed arbejder løbende med at opkvalificere sagsbehandlingen og har særligt fokus på at 
afklare mere præcist, hvilke krav Ankestyrelsen stiller til oplysning af sagerne, samt hvilken form for 
dokumentation Ankestyrelsen kræver på de enkelte sagsområder. 
Job og Økonomi
Ankestyrelsen har i 2022 behandlet 75 sager på arbejdsmarkedsområdet. Heraf er tre sager afvist, og der 
er således truffet afgørelse i 72 klagesager.  
Ankestyrelsen har stadfæstet 71% af afgørelserne. 
Af de 72 sager i 2022 hjemviste Ankestyrelsen otte sager og ændrede 13 sager. Det svarer til en 
omgørelsesprocent på 29. Til sammenligning traf Ankestyrelsen i 2021 afgørelse i 102 sager, hvor otte blev 
hjemvist og 12 blev ændret. Det gav en omgørelsesprocent på 20. 
Afgørelserne på arbejdsmarkedsområdet er fordelt på forskellige lovgivninger. Den nærmere opdeling 
fremgår af vedlagte bilag. 
Job og Økonomi gennemgår løbende de sager, som Ankestyrelsen enten ophæver/ændrer eller hjemviser, 
og som dermed er omfattet af omgørelsesprocenten. Gennemgangen af afgørelserne sker med et 
læringsperspektiv. Formålet er bl.a. at afdække, om der er behov for justeringer i sagsbehandlingen, fx som 
følge af ændringer i Ankestyrelsens praksis i fortolkning af lovgivning eller ved ny lovgivning. 
Der blev desuden i 2022 iværksat et læringsforløb med Ankestyrelsen på arbejdsmarkedsområdet. Forløbet 
vedrører sager inden for målgrupperne ressourceforløb, jobafklaringsforløb og fleksjob, der hører under lov 
om en aktiv beskæftigelsesindsats. Formålet med forløbet er at fastholde og styrke kvaliteten af 
sagsbehandlingen. Forløbet afsluttes i 2023.
Høring
Sagen har været i høring hos Ældrerådet og Handicaprådet i perioden 30. marts 2023 – 18. april 2023. 
Rådenes høringssvar er vedlagt som bilag. 
Ældrerådet bemærker i deres høringssvar, at det ikke fremgår tydeligt, hvor stor en del af 
omgørelsesprocenten, som vedrører ældreområdet. Social og Sundhed gør opmærksom på, at statistikken, 
som modtages fra Ankestyrelsen, er opdelt på lovgivningsområder og ikke på borgernes alder. 
Handicaprådet nævner, at omgørelsesprocenten på børne- og familieområdet i 2022 er steget til 39 %. 
Handicaprådet bemærker, som ved sidste års behandling af ankestatistikken, at denne stigning er en 
konsekvens af, at der i [adresse] i 2021 har været en personaleudskiftning på 40 %. 
Børn og Kultur kan fortsat ikke genkende denne procentsats. I [adresse] var der i 2021 
ni faste stillinger, og af de ni har der været en udskiftning på én af stillingerne. Herudover har to 
medarbejdere været på barsel. Børn og Kultur bemærker hertil, at forvaltningens jurister underviser nye 
rådgivere i de forvaltningsretlige regler samt de handicapkompenserende bestemmelser, dette med henblik 
på at sikre kvaliteten i sagsbehandlingen. Børn og Kultur bemærker endvidere, at der i 
Børnehandicaprådgivningen pr. 1. april 2023 er en gennemsnitlig anciennitet på 6,57 år, hvorfor 
hovedparten af de ni stillinger er besat af rådgivere med mange års erfaring inden for 
børnehandicapområdet.
Handicaprådet nævner, at antallet af sager i Børnehandicaprådgivningen er steget med 17 % i perioden 
september 2021 til september 2022 samtidig med, at ansøgninger om fx kompensation for tabt 
arbejdsfortjeneste fra 2021 til 2022 er steget med 20 %. Børn og Kultur er enig med Handicaprådet i, at 
stigningen i omgørelsesprocenten er en naturlig konsekvens af et øget sagstal pr. sagsbehandler. Børn og 
Kultur er opmærksom på, at kvaliteten i afdelingen opretholdes, og der er fokus på at finde en holdbar 
løsning, der fremadrettet skal nedbringe omgørelsesprocenten.    
Børn 
og 
Kultur 
bemærker, 
at 
Handicaprådet 
i 
deres 
høringssvar 
hovedsageligt 
omtaler 
Børnehandicaprådgivningen. Børn og Kultur gør opmærksom på, at Ankestyrelsens statistik på børne- og 
familieområdet omhandler hele børneområdet, dvs. både Familieafdelingen, Modtagelsen og 
Børnehandicaprådgivningen.
Handicaprådet bemærker endvidere, at statsrevisorerne i 2021 udtrykte bekymring om, at Ankestyrelsen 
har omgjort 1/3 af de påklagede sager som følge af, at lovgivningen ikke er overholdt. Administrationen 
anerkender, at omgørelsesprocenten for Favrskov Kommune ligger på ca. 1/3 for 2022, men at 
hovedparten af de sager, som tæller med i omgørelsesprocenten, drejer sig om manglende oplysninger, 
og ikke om, at lovgivning ikke er overholdt.
ØKONOMI
Der er ingen direkte økonomiske konsekvenser.
INDDRAGELSE
Sagen samt sagens bilag har været i høring hos Handicaprådet og Ældrerådet.
INDSTILLING
Direktørerne for Børn og Kultur, Social og Sundhed og Job og Økonomi indstiller til Byrådet:
1.
At Ankestyrelsens statistik på Børne- og Skoleudvalgets område tages til efterretning, og at de 
iværksatte initiativer godkendes.
2.
At Ankestyrelsens statistik på [adresse] og Sundhedsudvalgets område tages til efterretning, og at de 
iværksatte initiativer godkendes.
3.
At Ankestyrelsens statistik på Arbejdsmarkedsudvalgets område tages til efterretning, og at de 
iværksatte initiativer godkendes.
BESLUTNING
Arbejdsmarkedsudvalget, 3. maj 2023:
Fraværende: Ingen
Ad 3 Indstilles godkendt. 
Social- og Sundhedsudvalget, 8. maj 2023:
Fraværende: Ingen
Ad 2. Indstilles godkendt.
Børne- og Skoleudvalget, 9. maj 2023:
Fraværende: Ingen
Ad 1. Indstilles godkendt.
Økonomiudvalget, 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Lennarth Toft
Godkendt.
Bilag
1.
Ankestyrelsens begreber i forhold til klagesager 2022 (3512649)
2.
Notat om statistik over klagesager på børneområdet i 2022 (3504640)
3.
Notat om statistik over klagesager på social- og sundhedsområdet i 2022 (3504637)
4.
Notat om statistik over klagesager på arbejdsmarkedsområdet i 2022 (3504639)
5.
Høringssvar fra Ældrerådet af 11. april 2023 (3533495)
6.
Høringssvar fra Handicaprådet ([adresse])
